7AM NEWS

7AM NEWS

HEADLINE

NATIONAL

TEACHER FOUND DEAD

OBILA MA RONGO NONO THO JAPUONJ MORO MAR KAMEJI SECONDARY SCHOOL MANE
OYUD RINGRE EI ODE MANIE SKUNDNO MIDHIAMBO MANYORO.

JALUP RUOTH MA NORTH KAMWANGO MIGOSI CHARLES BOYE OLERO OLERO NI RINGRE
WILLIS ONYANGO NE OKUANY GI ACHIEL KUOM JOTICH MAG SKUNDNO.

OK ONG’ERE GIMA DINE KEL THO JAPUONJNO KA NONRO KORO DHI NYIME.

RINGRE OSETER ROSEWOOD MOCHARI EBOMA MA RONGO.

INSERT: KAMEJI

JUBILEE WRANGLES

PARO MAKENDE OCHIW MONDO OLOK TELO MAR DUOND BUCH JUBILEE.

MAE EN KA DUOND BURANO NYOCHA OYOMB E YIERO EKAR CHUNG’ OD BURA MA
KIAMBAA EKIND YIERO MAMOKO MA JUBILEE OSEBEDO KAWUOKE GILWETGI.

SENATOR MA NAIROBI JOHNSON SAKAJA OLERO NI EN SAA MA JOKANYO MAG JUBILEE
NYAKA BED PINY KENDO NONRE MALONG’O.

INSERT: SAKAJA

WOMEN REP MA MURANG’A MIKAI SABINA CHEGE KOD JAOD BURA MA KIENI MIGOSI
KANINI KEGA OLERO NI GIBIRO TIMO DUTO ENENO NI OWIL TELO MAR JUBILEE.

INSERT: SABINA

RUTO ON ECONOMY

JALUP KER WILLIAM RUTO OLERO NI CHIENRO MARE MAR KELO DONGRUOK KOCHAKORE
GI PINY KATA BOTTOM-UP EMABIRO RESO KENYA.

KOLOSO KILIFICOUNTY, MIGOSI RUTO OLERO NI EN ETHUOLO MABER MAR RESO PINY
KENYA. OLERO NI KA OYIER KER TO PINY OWACHO MARE BIRO WALO PESA MAR
KONYO JOKENYA MAYUTOGI NI PINY.

INSERT: DP

JOGO MANE OTENE KOTELNEGI GI JAOD BURA MA KILIFI AISHA JUMWA OSINGO GONE
DEBE EKONDE DUTO MAG KENYA MOTELO NE YIERO MABIRO.

INSERT: DP 2

MUDAVADI IN NYERI

KANISA OJIW OKONY ERIEYO KENYA.

OGAI MAR ANC MUSALIA MUDAVADI OLERO NI OGANDA JOKENYA SANI NIKOD ACHIEDH
NADE MATHOTH MA KANISA EMANYALO KONYO.

KOLOSO ELIMBE MARE E COUNTY MA NYERI, MUDAVADI OSINGO BERO OCHUMI MAR
KENYA KOD RIWO OGANDA PONONO OCHOPO LEKNE MAR BEDO KER.

INSERT: MUDAVADI

UON CHANGES

MBALARIANY MA NAIROBI OCHUNGO CHIENRO MARGI MAR TIMO LOKRUOK ETEND
MBALARIANYNO KAKA NYOCHA OSECHAN.

MAE EN BANG’ NYOCHA JATEND MIGAWO MAR SOMO NGIRE GEORGE MAGOHA GOLO CHIK
MONDO OCHUNG MONDI CHIENRONO.

VICE CHANCELLOR EMBALARIANY MA NAIROBI NGIRE STEPHEN KIAMA OLERO NI
GIDHI YAWO TUAK GIJODITO EWACHNO KAKA NYOCHA OCHIKGI KOD JATEND MIGAWO
MAR SOMO.

BENDE OLERO NI KWETH OKINDE MAG MBALARIANYNO NG’IYO MACHIEGNI WACHNO
KENDO BIRO NG’ADO RIEKO EYO MAKARE.

TEND MBALARIANY MA NAIROBI NYOCHA OLANDO LOKRUOGE EKAKA ITAYO TIJE MAGE
MORIWO KIRO OKO BEDENE 24 KAOWUOK E 35 MANTIERE SANI NYAKA 11 EKIND
MAMOKO.

LOCAL

ACCIDENT

JI 2 NE OWITO NGIMAGI E MASIRA MAR APAYA MANE ORIWO MATATU KOD APIKO E
APAYA MA KATITO-KENDU BAY EGWENG’ MA NYAMARIMBE MIDHIAMBO MANYORO.

MATATU NO NE TEMO KADHO NYAMBURKO MACHIELO KAPOK OTUOMO NG’AT MORO E
BATH APAYA KOD NYAMBURKO MORO MANE OCHUNG EGENG APAYA. BANG’E NE
OMUOMORE KUOM APIKO MANE RIK OCHOMO YO KB.

NG’AT ACHIEL MANE OTHO EMASIRA NE ORUAK EOD THIETH KA MANYALO ROMO JI 8
NE OINYORE KENDO MOKO NE OTHIEDH NYAKACH SUB-COUNTY HOSIPTAL MA OWEGI
GIDHI PACHO SAMA MAGO MANE OYUDO INYRUOK MARICHO NE OTER JARAMOGI OGINGA
ODINGA TEACHING AND REFERAL HOSIPTAL E KISUMU KAMA GIYUDE THIETH.

SUICIDE

JAGO MORO MAJA HIGNI 23 ODERE EI OD NYAWADGI E OBUMBA SUB-LOCATION E
OMBEYI LOCATION KISUMU COUNTY.

LIPOT MAR OBILA LERO NI JOSEPH ODHIAMBO OUMA NE ODERE EI OD BENARD
OTIENO OGOLO.

MIN JAGO MANE ODERENO LERO NI WUODE NE DWA USO LOO MORO MONDO OLOSOGO
OBOKE MARE MAR RIEMBO TO KATA KAMANO OWADGI NE OTAME.

OLERO NI NE GIBEDO KOD BUCH ANYUOLA EWACHNO MAKATA KAMANO NE OTUOMO
LWANDA NYORO.

KOYANGO WACHNI, JALUP RUOTH MA OBUMBA SUB-LOCATION MIGOSI AMOS OLERO NI
JAGONO NE OBUOGO KAWO NGIMANE NIKECH NE OTAME USO LOO.

BANG’E NE ODHI EOD JIRANDGI MA OSEBEDO KA ORITO KENDO LORORE EIYE KAPOK
ODERE GI TOND DHIANG’.

OBILA MA OMBEYI KOD OKWACH KICH MA MUHORONI NE OSEKAWO RINGRE MA OTER
EKAR KANO JOGO MA OTHO MA AHERO.

INTERNATIONAL